nibzard/narodne-novine-full-text-markdown huggingface dataset:
### NN 39/2017 (21.4.2017.), Pravilnik o izmjenama i dopunama Pravilnika o dozvoljenim ulaganjima i dodatnim ograničenjima ulaganja obveznog mirovinskog fonda

Hrvatska agencija za nadzor financijskih usluga

854

Hrvatska agencija za nadzor financijskih usluga (dalje u tekstu: Agencija) na temelju članka 26. stavka 2. točke 1., članka 125. stavka 3., članka 126. stavka 8. i članka 133. Zakona o obveznim mirovinskim fondovima (»Narodne novine« broj 19/2014 i 35/2015), na sjednici Upravnog vijeća održanoj 13. travnja 2017. godine donosi

PRAVILNIK

O IZMJENAMA I DOPUNAMA PRAVILNIKA O DOZVOLJENIM ULAGANJIMA I DODATNIM OGRANIČENJIMA ULAGANJA OBVEZNOG MIROVINSKOG FONDA

Članak 1.

U Pravilniku o dozvoljenim ulaganjima i dodatnim ograničenjima ulaganja obveznog mirovinskog fonda (»Narodne novine« broj 103/14 i 67/15), u članku 20. iza stavka 5. dodaje se stavak 6. koji glasi:

»(6) Mirovinsko društvo dužno je dostaviti Agenciji obavijest iz stavka 4. ovoga članka na način i u skladu s Tehničkom uputom za korištenje servisa unosa WEB obrazaca i dostavu dokumentacije u elektroničkom obliku i Uputom za popunjavanje WEB obrazaca za mirovinska društva.«.

Članak 2.

Iza članka 20. dodaje se članak 20a. koji glasi:

»Članak 20a.

(1) Smatra se da je mirovinsko društvo dostavilo Agenciji dokumentaciju iz članka 20. stavka 4. ovoga Pravilnika u trenutku kada je dokumentacija zabilježena na poslužitelju za slanje takve dokumentacije.

(2) U opravdanim slučajevima tehničke nemogućnosti dostave ili dostave koja nije pravilno izvršena (npr. kvar na sustavu, nemogućnost čitanja zaprimljene dokumentacije i sl.) na način propisan člankom 20. stavkom 6. ovoga Pravilnika, mirovinsko društvo dužno je dokumentaciju dostaviti u pisanom obliku, neposredno ili poštom u svrhu pravodobnog izvješćivanja. Mirovinsko društvo dužno je dostaviti dokumentaciju na način propisan člankom 20. stavkom 6. ovoga Pravilnika čim prestanu razlozi nemogućnosti takve dostave, a najkasnije u roku od 8 dana od prestanka okolnosti koje su prouzročile tehničku nemogućnost takve dostave.

(3) Agencija može, u slučaju potrebe, zatražiti od mirovinskog društva dostavu određene dokumentacije propisane ovim Pravilnikom i u izvorniku ili ovjerenoj preslici, neovisno o izvršenoj dostavi u elektroničkom obliku.«.

Članak 3.

Ovaj Pravilnik objavit će se u »Narodnim novinama«, a stupa na snagu 1. svibnja 2017. godine.

Klasa: 011-02/14-04/82

Urbroj: 326-01-440-17-4

Zagreb, 13. travnja 2017.

Predsjednik
 Upravnog vijeća
 Petar-Pierre Matek, v. r.
### NN 39/2017 (21.4.2017.), Pravilnik o izmjenama i dopunama pravilnika o organizacijskim zahtjevima za mirovinsko društvo za upravljanje obveznim mirovinskim fondovima

HRVATSKA AGENCIJA ZA NADZOR FINANCIJSKIH USLUGA

855

Hrvatska agencija za nadzor financijskih usluga (dalje u tekstu: Agencija) na temelju članka 51. stavka 11., članka 52. stavka 4., članka 53. stavka 4., članka 54. stavka 2. i članka 58. Zakona o obveznim mirovinskim fondovima (»Narodne novine« broj 19/2014 i 93/2015), na sjednici Upravnog vijeća održanoj 13. travnja 2017. godine donosi

PRAVILNIK

O IZMJENAMA I DOPUNAMA PRAVILNIKA O ORGANIZACIJSKIM ZAHTJEVIMA ZA MIROVINSKO DRUŠTVO ZA UPRAVLJANJE OBVEZNIM MIROVINSKIM FONDOVIMA

Članak 1.

U Pravilniku o organizacijskim zahtjevima za mirovinsko društvo za upravljanje obveznim mirovinskim fondovima (»Narodne novine« broj 103/14), u članku 27. stavku 3. iza riječi »Agenciju« dodaju se riječi », na način propisan odredbama članka 32a. ovoga Pravilnika,«.

Članak 2.

U članku 32. stavku 1. iza riječi »Agenciji« dodaju se riječi », na način propisan odredbama članka 32a. ovoga Pravilnika.«.

U članku 32. stavku 2. briše se točka i dodaju se riječi », a ispravke i nadopune mirovinsko društvo je dužno dostaviti na način propisan odredbama članka 32a. ovoga Pravilnika.«.

Članak 3.

Iza članka 32. dodaje se članak 32a. koji glasi:

»Članak 32a.

(1) Mirovinsko društvo dužno je dostaviti Agenciji obavijest iz članka 27. stavka 3. ovoga Pravilnika i izvješća, ispravke i nadopune iz članka 32. stavka 1. i 2. ovoga Pravilnika na način i u skladu s Tehničkom uputom za korištenje servisa unosa WEB obrazaca i dostavu dokumentacije u elektroničkom obliku i Uputom za popunjavanje WEB obrazaca za mirovinska društva.

(2) Smatra se da je mirovinsko društvo dostavilo dokumentaciju iz članka 27. stavka 3. i članka 32. stavka 1. i 2. ovoga Pravilnika u trenutku kada je dokumentacija zabilježena na poslužitelju za slanje takve dokumentacije.

(3) U opravdanim slučajevima tehničke nemogućnosti dostave ili dostave koja nije pravilno izvršena (npr. kvar na sustavu, nemogućnost čitanja zaprimljene dokumentacije i sl.) na način propisan stavkom 1. ovoga članka, mirovinsko društvo dužno je dokumentaciju dostaviti u pisanom obliku, neposredno ili poštom u svrhu pravodobnog izvješćivanja. Mirovinsko društvo dužno je dostaviti dokumentaciju na način propisan stavkom 1. ovoga članka čim prestanu razlozi nemogućnosti takve dostave, a najkasnije u roku od 8 dana od prestanka okolnosti koje su prouzročile tehničku nemogućnost takve dostave.

(4) Agencija može, u slučaju potrebe, zatražiti od mirovinskog društva dostavu određene dokumentacije propisane ovim Pravilnikom i u izvorniku ili ovjerenoj preslici, neovisno o izvršenoj dostavi u elektroničkom obliku.«.

Članak 4.

Ovaj Pravilnik objavit će se u »Narodnim novinama«, a stupa na snagu 1. svibnja 2017. godine.

Klasa: 011-02/14-04/81

Urbroj: 326-01-440-17-3

Zagreb, 13. travnja 2017.

Predsjednik
 Upravnog vijeća
 Petar-Pierre Matek, v. r.
### NN 39/2017 (21.4.2017.), Pravilnik o izmjenama i dopunama Pravilnika o postupku naknade štete članovima obveznog mirovinskog fonda i/ili obveznom mirovinskom fondu

HRVATSKA AGENCIJA ZA NADZOR FINANCIJSKIH USLUGA

856

Hrvatska agencija za nadzor financijskih usluga (dalje u tekstu: Agencija) na temelju članka 61. stavka 5. Zakona o obveznim mirovinskim fondovima (»Narodne novine« broj 19/2014 i 93/2015), na sjednici Upravnog vijeća održanoj 13. travnja 2017. godine donosi

PRAVILNIK

O IZMJENAMA I DOPUNAMA PRAVILNIKA O POSTUPKU NAKNADE ŠTETE ČLANOVIMA OBVEZNOG MIROVINSKOG FONDA I/ILI OBVEZNOM MIROVINSKOM FONDU

Članak 1.

U Pravilniku o postupku naknade štete članovima obveznog mirovinskog fonda i/ili obveznom mirovinskom fondu (»Narodne novine« broj 101/14), u članku 8. stavku 1. na kraju rečenice briše se točka i dodaju se riječi », na način propisan odredbama članka 15a. ovoga Pravilnika.«.

Članak 2.

U članku 12. stavku 1. na kraju rečenice briše se točka i dodaju se riječi », na način propisan odredbama članka 15a. ovoga Pravilnika.«.

Članak 3.

Iza članka 15. dodaje se naslov i članak 15a. koji glasi:

»DOSTAVA ELEKTRONIČKIM PUTEM

Članak 15a.

(1) Mirovinsko društvo dužno je dostaviti Agenciji dokumentaciju iz članka 8. stavka 1. i članka 12. stavka 1. ovoga Pravilnika na način i u skladu s Tehničkom uputom za korištenje servisa unosa WEB obrazaca i dostavu dokumentacije u elektroničkom obliku i Uputom za popunjavanje WEB obrazaca za mirovinska društva.

(2) Smatra se da je mirovinsko društvo dostavilo dokumentaciju iz članka 8. stavka 1. i članka 12. stavka 1. ovoga Pravilnika u trenutku kada je dokumentacija zabilježena na poslužitelju za slanje takve dokumentacije.

(3) U opravdanim slučajevima tehničke nemogućnosti dostave ili dostave koja nije pravilno izvršena (npr. kvar na sustavu, nemogućnost čitanja zaprimljene dokumentacije i sl.) na način propisan stavkom 1. ovoga članka, mirovinsko društvo dužno je dokumentaciju dostaviti u pisanom obliku, neposredno ili poštom u svrhu pravodobnog izvješćivanja. Mirovinsko društvo dužno je dostaviti dokumentaciju na način propisan stavkom 1. ovoga članka čim prestanu razlozi nemogućnosti takve dostave, a najkasnije u roku od 8 dana od prestanka okolnosti koje su prouzročile tehničku nemogućnost takve dostave.

(4) Agencija može, u slučaju potrebe, zatražiti od mirovinskog društva dostavu određene dokumentacije propisane ovim Pravilnikom i u izvorniku ili ovjerenoj preslici, neovisno o izvršenoj dostavi u elektroničkom obliku.«.

Članak 4.

Ovaj Pravilnik objavit će se u »Narodnim novinama«, a stupa na snagu 1. svibnja 2017. godine.

Klasa: 011-02/14-04/78

Urbroj: 326-01-440-17-3

Zagreb, 13. travnja 2017.

Predsjednik
 Upravnog vijeća
 Petar-Pierre Matek, v. r.
### NN 39/2017 (21.4.2017.), Pravilnik o izmjenama i dopunama Pravilnika o statusnim promjenama mirovinskih društava koja upravljaju obveznim mirovinskim fondovima

HRVATSKA AGENCIJA ZA NADZOR FINANCIJSKIH USLUGA

858

Hrvatska agencija za nadzor financijskih usluga (dalje u tekstu: Agencija) na temelju članka 28. stavka 7. Zakona o obveznim mirovinskim fondovima (»Narodne novine« broj 19/2014 i 93/2015) na sjednici Upravnog vijeća održanoj 13. travnja 2017. godine donosi

PRAVILNIK

O IZMJENAMA I DOPUNAMA PRAVILNIKA O STATUSNIM PROMJENAMA MIROVINSKIH DRUŠTAVA KOJA UPRAVLJAJU OBVEZNIM MIROVINSKIM FONDOVIMA

Članak 1.

U Pravilniku o statusnim promjenama mirovinskih društava koja upravljaju obveznim mirovinskim fondovima (»Narodne novine« broj 60/14 i 88/14), u članku 4. iza stavka 3. dodaju se stavci 4. i 5. koji glase:

»(4) Zahtjev i dokumentaciju iz stavka 1., 2. i 3. ovoga članka, mirovinsko društvo može dostaviti Agenciji na način i u skladu s Tehničkom uputom za korištenje servisa unosa WEB obrazaca i dostavu dokumentacije u elektroničkom obliku i Uputom za popunjavanje WEB obrazaca za mirovinska društva.

(5) Smatra se da je mirovinsko društvo dostavilo dokumentaciju propisanu ovim člankom u trenutku kada je dokumentacija zabilježena na poslužitelju za slanje takve dokumentacije.«

Članak 2.

Ovaj Pravilnik objavit će se u »Narodnim novinama«, a stupa na snagu 1. svibnja 2017. godine.

Klasa: 011-02/14-04/37

Urbroj: 326-01-440-17-4

Zagreb, 13. travnja 2017.

Predsjednik
 Upravnog vijeća
 Petar-Pierre Matek, v. r.
### NN 39/2017 (21.4.2017.), Pravilnik o izmjenama i dopunama Pravilnika o postupcima, uvjetima i načinu prijenosa poslova upravljanja obveznim mirovinskim fondovima

HRVATSKA AGENCIJA ZA NADZOR FINANCIJSKIH USLUGA

861

Hrvatska agencija za nadzor financijskih usluga (dalje u tekstu: Agencija) na temelju članka 69. stavka 6., članka 72. stavka 5., članka 76. stavka 3. i članka 76. stavka 13. Zakona o obveznim mirovinskim fondovima (»Narodne novine« broj 19/2014 i 93/2015), na sjednici Upravnog vijeća održanoj 13. travnja 2017. godine donosi

PRAVILNIK

O IZMJENAMA I DOPUNAMA PRAVILNIKA O POSTUPCIMA, UVJETIMA I NAČINU PRIJENOSA POSLOVA UPRAVLJANJA OBVEZNIM MIROVINSKIM FONDOVIMA

Članak 1.

U Pravilniku o postupcima, uvjetima i načinu prijenosa poslova upravljanja obveznim mirovinskim fondovima (»Narodne novine« broj 52/14) iza članka 6. dodaje se naslov i članak 6a. koji glasi:

»DOSTAVA ELEKTRONIČKIM PUTEM

Članak 6a.

(1) Zahtjev za izdavanje odobrenja za prijenos poslova upravljanja mirovinskim fondovima i potrebnu dokumentaciju mirovinsko društvo preuzimatelj može dostaviti Agenciji na način i u skladu s Tehničkom uputom za korištenje servisa unosa WEB obrazaca i dostavu dokumentacije u elektroničkom obliku i Uputom za popunjavanje WEB obrazaca za mirovinska društva.

(2) Smatra se da je mirovinsko društvo dostavilo dokumentaciju iz stavka 1. ovoga članka u trenutku kada je dokumentacija zabilježena na poslužitelju za slanje takve dokumentacije.«

Članak 2.

Ovaj Pravilnik objavit će se u »Narodnim novinama«, a stupa na snagu 1. svibnja 2017. godine.

Klasa: 011-02/14-04/29

Urbroj: 326-01-440-17-3

Zagreb, 13. travnja 2017.

Predsjednik
 Upravnog vijeća
 Petar-Pierre Matek, v. r.
### NN 39/2017 (21.4.2017.), Pravilnik o izmjenama i dopunama Pravilnika o izdavanju odobrenja za rad te stjecanju dionica ili poslovnih udjela mirovinskog društva za upravljanje obveznim mirovinskim fondovima

HRVATSKA AGENCIJA ZA NADZOR FINANCIJSKIH USLUGA

863

Hrvatska agencija za nadzor financijskih usluga (dalje u tekstu: Agencija) na temelju članka 11. stavka 2. i članka 31. stavka 8. Zakona o obveznim mirovinskim fondovima (»Narodne novine« broj 19/2014 i 93/2015), na sjednici Upravnog vijeća održanoj 13. travnja 2017. godine donosi

PRAVILNIK

O IZMJENAMA I DOPUNAMA PRAVILNIKA O IZDAVANJU ODOBRENJA ZA RAD TE STJECANJU DIONICA ILI POSLOVNIH UDJELA MIROVINSKOG DRUŠTVA ZA UPRAVLJANJE OBVEZNIM MIROVINSKIM FONDOVIMA

Članak 1.

U Pravilniku o izdavanju odobrenja za rad te stjecanju dionica ili poslovnih udjela mirovinskog društva za upravljanje obveznim mirovinskim fondovima (»Narodne novine« broj 52/14), iza članka 8. dodaje se naslov i članak 8a. koji glasi:

»Dostava zahtjeva i dokumentacije elektroničkim putem

Članak 8a.

(1) Zahtjev i dokumentaciju iz članaka 5., 6., 7. i 8. ovoga Pravilnika mirovinsko društvo može dostaviti Agenciji na način i u skladu s Tehničkom uputom za korištenje servisa unosa WEB obrazaca i dostavu dokumentacije u elektroničkom obliku i Uputom za popunjavanje WEB obrazaca za mirovinska društva.

(2) Smatra se da je mirovinsko društvo dostavilo dokumentaciju iz članaka 5., 6., 7. i 8. ovoga Pravilnika u trenutku kada je dokumentacija zabilježena na poslužitelju za slanje takve dokumentacije.«.

Članak 2.

Ovaj Pravilnik objavit će se u »Narodnim novinama«, a stupa na snagu 1. svibnja 2017. godine.

Klasa: 011-02/14-04/28

Urbroj: 326-01-440-17-3

Zagreb, 13. travnja 2017.

Predsjednik
 Upravnog vijeća
 Petar-Pierre Matek, v. r.
### NN 39/2017 (21.4.2017.), Rješenje o imenovanju državne tajnice u Minstarstvu poljoprivrede

VLADA REPUBLIKE HRVATSKE

831

Na temelju članka 31. stavka 4. Zakona o Vladi Republike Hrvatske (»Narodne novine br. 150/11, 119/14 i 93/16) i članka 40. stavka 1. Zakona o sustavu državne uprave (»Narodne novine« br. 150/11, 12/13, 93/16 i 104/16), Vlada Republike Hrvatske je na sjednici održanoj 13. travnja 2017. godine donijela

RJEŠENJE

O IMENOVANJU DRŽAVNE TAJNICE U MINISTARSTVU POLJOPRIVREDE

Imenuje se RUŽICA VUKOVAC državnom tajnicom u Ministarstvu poljoprivrede.

Klasa: 080-02/17-01/150
 Urbroj: 5030115/1-17-02
 Zagreb, 13. travnja 2017.

Predsjednik
 mr. sc. Andrej Plenković, v. r.
### NN 39/2017 (21.4.2017.), Rješenje o imenovanju glavnog tajnika Ministarstva obrane

VLADA REPUBLIKE HRVATSKE

832

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16), članka 42. stavka 2. Zakona o sustavu državne uprave (»Narodne novine«, br. 150/11, 12/13, 93/16 i 104/16) i članka 74.a stavka 1. Zakona o državnim službenicima (»Narodne novine«, br. 92/05, 107/07, 27/08, 34/11, 49/11, 150/11, 34/12, 49/12 – pročišćeni tekst, 37/13, 38/13 i 138/15 – Odluka Ustavnog suda Republike Hrvatske), Vlada Republike Hrvatske je na sjednici održanoj 13. travnja 2017. godine donijela

RJEŠENJE

O IMENOVANJU GLAVNOG TAJNIKA MINISTARSTVA OBRANE

Imenuje se PETAR BARAĆ glavnim tajnikom Ministarstva obrane, na razdoblje od četiri godine.

Klasa: 080-02/17-01/98

Urbroj: 5030115/1-17-02

Zagreb, 13. travnja 2017.

Predsjednik
 mr. sc. Andrej Plenković, v. r.
### NN 39/2017 (21.4.2017.), Rješenje o razrješenju zamjenika predstojnice Državnog ureda za Hrvate izvan Republike Hrvatske

VLADA REPUBLIKE HRVATSKE

833

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 74.a stavka 1. i stavka 3. točke 1. Zakona o državnim službenicima (»Narodne novine«, br. 92/05, 107/07, 27/08, 34/11, 49/11, 150/11, 34/12, 49/12 – pročišćeni tekst, 37/13, 38/13 i 138/15 – Odluka Ustavnog suda Republike Hrvatske), Vlada Republike Hrvatske je na sjednici održanoj 13. travnja 2017. godine donijela

RJEŠENJE

O RAZRJEŠENJU ZAMJENIKA PREDSTOJNICE DRŽAVNOG UREDA ZA HRVATE IZVAN REPUBLIKE HRVATSKE

Razrješuje se PETAR BARIŠIĆ položaja zamjenika predstojnice Državnog ureda za Hrvate izvan Republike Hrvatske, s danom 14. travnja 2017. godine, na osobni zahtjev.

Klasa: 080-02/17-02/116
 Urbroj: 5030115/1-17-02
 Zagreb, 13. travnja 2017.

Predsjednik
 mr. sc. Andrej Plenković, v. r.
### NN 39/2017 (21.4.2017.), Pravilnik o izmjenama Pravilnika o zaštiti životinja koje se koriste u znanstvene svrhe

MINISTARSTVO POLJOPRIVREDE

851

Na temelju članka 20. stavka 10., članka 21. stavka 10., članka 27. stavka 3., članka 32. stavka 5., članka 32.a i članka 33. stavka 2. Zakona o zaštiti životinja (»Narodne novine« br. 135/06, 37/13 i 125/13) ministar poljoprivrede donosi

PRAVILNIK

O IZMJENAMA PRAVILNIKA O ZAŠTITI ŽIVOTINJA KOJE SE KORISTE U ZNANSTVENE SVRHE

Članak 1.

U Pravilniku o zaštiti životinja koje se koriste u znanstvene svrhe (»Narodne novine«, br. 55/13) u članku 1. stavku 5. riječi: »točke (a) stavka 3.« zamjenjuju se riječima: »stavka 4. točke (a)«.

Članak 2.

U članku 3. točka 1. mijenja se i glasi:

»1. »pokus« znači postupak koji predstavlja bilo koju invazivnu ili neinvazivnu upotrebu životinja u pokusne ili druge znanstvene svrhe sa znanim ili neznanim rezultatom, ili u obrazovne svrhe, koja životinji može prouzročiti određenu razinu boli, patnje stresa ili trajnoga oštećenja u jednakoj ili većoj mjeri od uboda igle izvedenog u skladu s dobrom veterinarskom praksom; to uključuje i bilo koju aktivnost koja namjerno prouzroči ili može prouzročiti rođenje ili valenje životinje ili stvaranje i održavanje na životu genetski modificirane životinjske linije u bilo kojem od takvih stanja, ali isključuje usmrćivanje životinja samo radi upotrebe njihovih organa i tkiva;«.

Točka 4. mijenja se i glasi:

»4. »uzgajivač« znači svaka fizička ili pravna osoba koja uzgaja životinje iz Priloga I. Pravilnika radi njihova korištenja u pokusima ili za upotrebu njihovih tkiva ili organa u znanstvene svrhe, ili prvenstveno za tu svrhu uzgaja druge životinje, uz zaradu ili bez nje;«.

Članak 3.

U članku 12. stavku 1. riječi: »Republike Hrvatske« zamjenjuju se riječima: »Europske unije«.

U stavku 3. riječi: »i propisanim načinom usmrćivanja« zamjenjuju se riječima: »humanim usmrćivanjem«.

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/13-01/106

Urbroj: 525-10/0255-17-27

Zagreb, 22. ožujka 2017.

Ministar poljoprivrede
 Tomislav Tolušić, dipl. iur., v. r.
### NN 39/2017 (21.4.2017.), Rješenje o razrješenju vršitelja dužnosti ravnatelja Hrvatskog zavoda za mirovinsko osiguranje

VLADA REPUBLIKE HRVATSKE

834

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16), članka 147. stavka 3. Zakona o mirovinskom osiguranju (»Narodne novine«, br. 157/13, 33/15 i 120/16) i članka 27. stavka 1. Statuta Hrvatskog zavoda za mirovinsko osiguranje (»Narodne novine«, br. 28/14 i 24/15), Vlada Republike Hrvatske je na sjednici održanoj 13. travnja 2017. godine donijela

RJEŠENJE

O RAZRJEŠENJU VRŠITELJA DUŽNOSTI RAVNATELJA HRVATSKOG ZAVODA ZA MIROVINSKO OSIGURANJE

Razrješuje se IVO BULAJA dužnosti vršitelja dužnosti ravnatelja Hrvatskog zavoda za mirovinsko osiguranje.

Klasa: 080-02/17-02/130

Urbroj: 5030115/1-17-02

Zagreb, 13. travnja 2017.

Predsjednik
 mr. sc. Andrej Plenković, v. r.
### NN 39/2017 (21.4.2017.), Rješenje o imenovanju ravnatelja Hrvatskog zavoda za mirovinsko osiguranje

VLADA REPUBLIKE HRVATSKE

835

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16), članka 147. stavka 3. Zakona o mirovinskom osiguranju (»Narodne novine«, br. 157/13, 33/15 i 120/16) i članka 27. stavka 1. Statuta Hrvatskog zavoda za mirovinsko osiguranje (»Narodne novine«, br. 28/14 i 24/15), Vlada Republike Hrvatske je na sjednici održanoj 13. travnja 2017. godine donijela

RJEŠENJE

O IMENOVANJU RAVNATELJA HRVATSKOG ZAVODA ZA MIROVINSKO OSIGURANJE

Imenuje se JOSIP ALADROVIĆ ravnateljem Hrvatskog zavoda za mirovinsko osiguranje.

Klasa: 080-02/17-01/89

Urbroj: 5030115/1-17-02

Zagreb, 13. travnja 2017.

Predsjednik
 mr. sc. Andrej Plenković, v. r.
### NN 39/2017 (21.4.2017.), Rješenje o imenovanju pomoćnika ravnatelja Hrvatskog zavoda za mirovinsko osiguranje

VLADA REPUBLIKE HRVATSKE

836

Na temelju članka 31. stavka 4. Zakona o Vladi Republike Hrvat­ske (»Narodne novine«, br. 150/11, 119/14 i 93/16), članka 147. stavka 4. Zakona o mirovinskom osiguranju (»Narodne novine«, br. 157/13, 33/15 i 120/16) i članka 42. stavka 2. Statuta Hrvat­skog zavoda za mirovinsko osiguranje (»Narodne novine«, br. 28/14 i 24/15), Vlada Republike Hrvatske je na sjednici održanoj 13. travnja 2017. godine donijela

RJEŠENJE

O IMENOVANJU POMOĆNIKA RAVNATELJA HRVATSKOG ZAVODA ZA MIROVINSKO OSIGURANJE

Imenuje se IVO BULAJA pomoćnikom ravnatelja Hrvatskog zavoda za mirovinsko osiguranje, za ostvarivanje prava iz mirovinskog osiguranja i doplatka za djecu.

Klasa: 080-02/17-01/190
 Urbroj: 5030115/1-17-02
 Zagreb, 13. travnja 2017.

Predsjednik
 mr. sc. Andrej Plenković, v. r.
### NN 39/2017 (21.4.2017.), Rješenje o razrješenju dužnosti vršiteljice dužnosti ravnatelja Središnjeg registra osiguranika

VLADA REPUBLIKE HRVATSKE

837

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16), članka 7. stavka 2. Zakona o Središnjem registru osiguranika (»Narodne novine«, broj 159/13) i članka 24. stavka 2. Statuta Središnjeg registra osiguranika (»Narodne novine«, br. 83/14, 60/15 i 70/15 – pročišćeni tekst), Vlada Republike Hrvatske je na sjednici održanoj 13. travnja 2017. godine donijela

RJEŠENJE

O RAZRJEŠENJU DUŽNOSTI VRŠITELJICE DUŽNOSTI RAVNATELJA SREDIŠNJEG REGISTRA OSIGURANIKA

Razrješuje se mr. sc. NADA MERKAŠ dužnosti vršiteljice dužnosti ravnatelja Središnjeg registra osiguranika.

Klasa: 080-02/17-02/129

Urbroj: 5030115/1-17-02

Zagreb, 13. travnja 2017.

Predsjednik
 mr. sc. Andrej Plenković, v. r.
### NN 39/2017 (21.4.2017.), Rješenje o imenovanju ravnateljice Središnjeg registra osiguranika

VLADA REPUBLIKE HRVATSKE

838

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16), članka 7. stavka 2. Zakona o Središnjem registru osiguranika (»Narodne novine«, broj 159/13) i članka 24. stavka 2. Statuta Središnjeg registra osiguranika (»Narodne novine«, br. 83/14, 60/15 i 70/15 – pročišćeni tekst), Vlada Republike Hrvatske je na sjednici održanoj 13. travnja 2017. godine donijela

RJEŠENJE

O IMENOVANJU RAVNATELJICE SREDIŠNJEG REGISTRA OSIGURANIKA

Imenuje se ISKRA PRIMORAC ravnateljicom Središnjeg registra osiguranika.

Klasa: 080-02/17-01/188

Urbroj: 5030115/1-17-02

Zagreb, 13. travnja 2017.

Predsjednik
 mr. sc. Andrej Plenković, v. r.
### NN 39/2017 (21.4.2017.), Rješenje o razrješenju člana Službeničkog suda u Zagrebu

VLADA REPUBLIKE HRVATSKE

839

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16), članka 101. stavka 3. Zakona o državnim službenicima (»Narodne novine«, br. 92/05, 107/07, 27/08, 34/11, 49/11, 150/11, 34/12, 49/12 – pročišćeni tekst, 37/13, 38/13 i 138/15 – Odluka Ustavnog suda Republike Hrvatske) i točke VIII. Odluke o ustrojavanju službeničkih sudova i Višeg službeničkog suda (»Narodne novine«, broj 39/06), Vlada Republike Hrvatske je na sjednici održanoj 13. travnja 2017. godine donijela

RJEŠENJE

O RAZRJEŠENJU ČLANA SLUŽBENIČKOG SUDA U ZAGREBU

Razrješuje se MARIJAN VUGIĆ dužnosti člana Službeničkog suda u Zagrebu, na osobni zahtjev.

Klasa: 080-02/17-02/115

Urbroj: 5030115/1-17-02

Zagreb, 13. travnja 2017.

Predsjednik
 mr. sc. Andrej Plenković, v. r.
### NN 39/2017 (21.4.2017.), Rješenje o imenovanju dijela članova Službeničkog suda u Zagrebu

VLADA REPUBLIKE HRVATSKE

840

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16), članka 101. stavka 3. Zakona o državnim službenicima (»Narodne novine«, br. 92/05, 107/07, 27/08, 34/11, 49/11, 150/11, 34/12, 49/12 – pročišćeni tekst, 37/13, 38/13 i 138/15 – Odluka Ustavnog suda Republike Hrvatske) i točke VIII. Odluke o ustrojavanju službeničkih sudova i Višeg službeničkog suda (»Narodne novine«, broj 39/06), Vlada Republike Hrvatske je na sjednici održanoj 13. travnja 2017. godine donijela

RJEŠENJE

O IMENOVANJU DIJELA ČLANOVA SLUŽBENIČKOG SUDA U ZAGREBU

Za članice Službeničkog suda u Zagrebu, imenuju se:

– NATALIJA GLUMIČIĆ ŠĆEKIĆ

– SANDRA KANTOLIĆ.

Klasa: 080-02/17-01/173

Urbroj: 5030115/1-17-02

Zagreb, 13. travnja 2017.

Predsjednik
 mr. sc. Andrej Plenković, v. r.
### NN 39/2017 (21.4.2017.), Rješenje o razrješenju predsjedavajućeg i članova Središnje koordinacije za nadzor i zaštitu prava i interesa Republike Hrvatske na moru

VLADA REPUBLIKE HRVATSKE

841

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16), članka 8. stavka 3. Zakona o Obalnoj straži Republike Hrvatske (»Narodne novine«, br. 109/07) i članka 2. stavka 1. Uredbe o organizaciji i načinu rada Središnje koordinacije, Stručnog tijela i područnih jedinica koordinacije tijela nadležnih za nadzor i zaštitu prava i interesa Republike Hrvatske na moru (»Narodne novine«, broj 77/08), Vlada Republike Hrvatske je na sjednici održanoj 13. travnja 2017. godine donijela

RJEŠENJE

O RAZRJEŠENJU PREDSJEDAVAJUĆEG I ČLANOVA SREDIŠNJE KOORDINACIJE ZA NADZOR I ZAŠTITU PRAVA I INTERESA REPUBLIKE HRVATSKE NA MORU

1. Razrjšuje se ANTE KOTROMANOVIĆ dužnosti predsjedavajućeg Središnje koordinacije za nadzor i zaštitu prava i interesa Republike Hrvatske na moru.

2. Razrješuju se dužnost članovi Središnje koordinacije za nadzor i zatitu prava i interesa Republike Hrvatske na moru:

– dr. sc. TOMO RADIČEVIĆ, imenovan kao predstavnik ministarstva nadležnog za obranu

– IGOR BUTORAC, imenovan kao predstavnik ministarstva nadležnog za pomorstvo

– LUKŠA ČIČOVAČKI, imenovan kao predstavnik ministarstva nadležnog za pomorstvo

– ZLATKO SOKOLAR, imenovan kao predstavnik ministarstva nadležnog za unutarnje poslove

– MLADEN NOVOSELEC, imenovan kao predstavnik ministarstva nadležnog za unutarnje poslove

– mr. sc. ANTE MIŠURA, imenovan kao predstavnik ministarstva nadležnog za morsko ribarstvo

– JASENKA NEĆAK, imenovana kao predstavnica ministarstva nadležnog za zaštitu okoliša

– RENATO TANDARA, imenovan kao predstavnik ministarstva nadležnog za gospodarstvo

– ANTONIO MUČNJAK, imenovan kao predstavnik ministarstva nadležnog za financije

– ANDREJA METELKO-ZGOMBIĆ, imenovana kao predstavnica ministarstva nadležnog za vanjske poslove

– mr. sc. ZORAN WIEWEGH, imenovan kao predstavnik ministarstva nadležnog za kulturu

– IVAN CRNČEC, imenovan kao predstavnik ministarstva nadležnog za pravosuđe

– dr. sc. JADRAN PERINIĆ, imenovan po položaju

– VLADO DOMINIĆ, imenovan po položaju

– general pukovnik DRAGO LOVRIĆ, imenovan po položaju

– kontraadmiral ROBERT HRANJ, imenovan po položaju

– kapetan bojnog broda MARIN STOŠIĆ, imenovan po položaju.

Klasa: 080-02/17-02/105

Urbroj: 5030115/1-17-02

Zagreb, 13. travnja 2017.

Predsjednik
 mr. sc. Andrej Plenković, v. r.
### NN 39/2017 (21.4.2017.), Rješenje o imenovanju predsjedavajućeg i članova Središnje koordinacije za nadzor i zaštitu prava i interesa Republike Hrvatske na moru

VLADA REPUBLIKE HRVATSKE

842

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16), članka 8. stavka 3. Zakona o Obalnoj straži Republike Hrvatske (»Narodne novine«, br. 109/07) i članka 2. stavka 1. Uredbe o organizaciji i načinu rada Središnje koordinacije, Stručnog tijela i područnih jedinica koordinacije tijela nadležnih za nadzor i zaštitu prava i interesa Republike Hrvatske na moru (»Narodne novine«, br. 77/08), Vlada Republike Hrvatske je na sjednici održanoj 13. travnja 2017. godine donijela

RJEŠENJE

O IMENOVANJU PREDSJEDAVAJUĆEG I ČLANOVA SREDIŠNJE KOORDINACIJE ZA NADZOR I ZAŠTITU PRAVA I INTERESA REPUBLIKE HRVATSKE NA MORU

1. Imenuje se OLEG BUTKOVIĆ, ministar mora, pometa i infrastrukture, predsjedavajućim Središnje koordinacije za nadzor i zaštitu prava i interesa Republike Hrvatske na moru, po položaju.

2. Za članove Središnje koordinacije za nadzor i zaštitu prava i interesa Republike Hrvatske na moru, imenuju se:

– dr. sc. TOMO RADIČEVIĆ, predstavnik ministarstva nadležnog za obranu

– mr. sc. MAJA MARKOVČIĆ KOSTELAC, predstavnica ministarstva nadležnog za pomorstvo

– ZORAN NIČENO, predstavnik ministarstva nadležnog za unutarnje poslove

– MLADEN NOVOSELEC, predstavnik ministarstva nadležnog za unutarnje poslove

– mr. sc. ANTE MIŠURA, predstavnik ministarstva nadležnog za morsko ribarstvo

– MARIO ROGOŠIĆ, predstavnik ministarstva nadležnog za morsko ribarstvo

– DARIO MATANOVIĆ, predstavnik ministarstva nadležnog za zaštitu okoliša

– RENATO TANDARA, predstavnik ministarstva nadležnog za gospodarstvo

– ANDREJ FRANULOVIĆ, predstavnik ministarstva nadležnog za financije

– ANDREJA METELKO-ZGOMBIĆ, predstavnica ministarstva nadležnog za vanjske poslove

– TOMISLAV PETRINEC, predstavnik ministarstva nadležnog za kulturu

– IVAN CRNČEC, predstavnik ministarstva nadležnog za pravosuđe

– dr. sc. DRAGAN LOZANČIĆ, ravnatelj Državne uprave za zaštitu i spašavanje, po položaju

– MARKO SRDAREVIĆ, glavni ravnatelj policije, po položaju

– general zbora dr. sc. MIRKO ŠUNDOV, načelnik Glavnog stožera Oružanih snaga Republike Hrvatske, po položaju

– kontraadmiral PREDRAG STIPANOVIĆ, zapovjednik Hrvatske ratne mornarice, po položaju

– kapetan bojnog broda IVO RAFFANELLI, zapovjednik Obalne straže Republike Hrvatske, po položaju.

Klasa: 080-02/17-01/164

Urbroj: 5030115/1-17-02

Zagreb, 13. travnja 2017.

Predsjednik
 mr. sc. Andrej Plenković, v. r.
### NN 39/2017 (21.4.2017.), Rješenje o razrješenju članova i zamjenika članova Stručnog tijela Središnje koordinacije za nadzor i zaštitu prava i interesa Republike Hrvatske na moru

VLADA REPUBLIKE HRVATSKE

843

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 5. Uredbe o organizaciji i načinu rada Središnje koordinacije, Stručnog tijela i područnih jedinica koordinacije tijela nadležnih za nadzor i zaštitu prava i interesa Republike Hrvatske na moru (»Narodne novine«, broj 77/08), Vlada Republike Hrvatske je na sjednici održanoj 13. travnja 2017. godine donijela

RJEŠENJE

O RAZRJEŠENJU ČLANOVA I ZAMJENIKA ČLANOVA STRUČNOG TIJELA SREDIŠNJE KOORDINACIJE ZA NADZOR I ZAŠTITU PRAVA I INTERESA REPUBLIKE HRVATSKE NA MORU

1. Razrješuju se dužnosti članovi Stručnog tijela Središnje koordinacije za nadzor i zaštitu prava i interesa Republike Hrvatske na moru:

– kapetan fregate NADOMIR KODŽOMAN, imenovan kao predstavnik ministarstva nadležnog za obranu

– kapetan DAVOR VIDAN, imenovan kao predstavnik ministarstva nadležnog za pomorstvo

– ILE BARIŠIĆ, imenovan kao predstavnik ministarstva nadležnog za unutarnje poslove

– MARIO ROGOŠIĆ, imenovan kao predstavnik ministarstva nadležnog za morsko ribarstvo

– BARBARA ŠKEVIN IVOŠEVIĆ, imenovana kao predstavnica ministarstva nadležnog za zaštitu okoliša

– dr. sc. DRAGAN KRASIĆ, imenovan kao predstavnik ministarstva nadležnog za gospodarstvo

– BORIS BARBALIĆ, imenovan kao predstavnik ministarstva nadležnog za financije

– TONI GLOWATZKY, imenovan kao predstavnik ministarstva nadležnog za vanjske poslove

– SAŠA DENEGRI, imenovan kao predstavnik ministarstva nadležnog za kulturu

– MILENA LONGO, imenovana kao predstavnica ministarstva nadležnog za pravosuđe

– SLAVKO ĐAPIĆ, imenovan kao predstavnik Državne uprave za zaštitu i spašavanje.

2. Razrješuju se dužnosti zamjenici članova Stručnog tijela Središnje koordinacije za nadzor i zaštitu prava i interesa Republike Hrvatske na moru:

– kapetan fregate MILIVOJ BAČIĆ, imenovan kao predstavnik ministarstva nadležnog za obranu

– MILIVOJ EGLENDŽIJA, imenovan kao predstavnik ministarstva nadležnog za pomorstvo

– MIRNA KOVAČ BAŠIĆ, imenovana kao predstavnica ministarstva nadležnog za unutarnje poslove

– IVANA MILETIĆ, imenovana kao predstavnica ministarstva nadležnog za morsko ribarstvo

– MAJA POLIĆ, imenovana kao predstavnica ministarstva nadležnog za zaštitu okoliša

– INES MARKOVIĆ, imenovana kao predstavnica ministarstva nadležnog za gospodarstvo

– IVICA RADOVČIĆ, imenovan kao predstavnik ministarstva nadležnog za financije

– RAJKA RAJIĆ, imenovana kao predstavnica ministarstva nadležnog za vanjske poslove

– VESNA KEZUNOVIĆ, imenovana kao predstavnica ministarstva nadležnog za kulturu

– DARIO KRNIĆ, imenovan kao predstavnik ministarstva nadležnog za pravosuđe

NATAŠA NAZOR JOVOVIĆ, imenovana kao predstavnica Državne uprave za zaštitu i spašavanje.

Klasa: 080-02/17-02/106

Urbroj: 5030115/1-17-02

Zagreb, 13. travnja 2017.

Predsjednik
 mr. sc. Andrej Plenković, v. r.
### NN 39/2017 (21.4.2017.), Rješenje o imenovanju članova i zamjenika članova Stručnog tijela Središnje koordinacije za nadzor i zaštitu prava i interesa Republike Hrvatske na moru

VLADA REPUBLIKE HRVATSKE

844

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 5. Uredbe o organizaciji i načinu rada Središnje koordinacije, Stručnog tijela i područnih jedinica koordinacije tijela nadležnih za nadzor i zaštitu prava i interesa Republike Hrvatske na moru (»Narodne novine«, broj 77/08), Vlada Republike Hrvatske je na sjednici održanoj 13. travnja 2017. godine donijela

RJEŠENJE

O IMENOVANJU ČLANOVA I ZAMJENIKA ČLANOVA STRUČNOG TIJELA SREDIŠNJE KOORDINACIJE ZA NADZOR I ZAŠTITU PRAVA I INTERESA REPUBLIKE HRVATSKE NA MORU

1. Za članove Stručnog tijela Središnje koordinacije za nadzor i zaštitu prava i interesa Republike Hrvatske na moru, imenuju se:

– kapetan fregate NADOMIR KODŽOMAN, predstavnik ministarstva nadležnog za obranu

– kapetan DAVOR VIDAN, predstavnik ministarstva nadležnog za pomorstvo

– ILE BARIŠIĆ, predstavnik ministarstva nadležnog za unutarnje poslove

– MARIO ŠKORJANEC, predstavnik ministarstva nadležnog za morsko ribarstvo

– ANTE BELAMARIĆ, predstavnik ministarstva nadležnog za zaštitu okoliša

– dr. sc. DRAGAN KRASIĆ, predstavnik ministarstva nadležnog za gospodarstvo

– IVICA RADOVČIĆ, predstavnik ministarstva nadležnog za financije

– DARKO SABLJAK, predstavnik ministarstva nadležnog za vanjske poslove

– TOMISLAV PETRINEC, predstavnik ministarstva nadležnog za kulturu

– MILENA LONGO, predstavnica ministarstva nadležnog za pravosuđe

– SRĐAN KUŠĆEVIĆ, predstavnik Dravne uprave za zaštitu i spašavanje.

2. Za zamjenike članova Stručnog tijela Središnje koordinacije za nadzor i zaštitu prava i interesa Republike Hrvatske na moru, imenuju se:

– kapetan fregate MILIVOJ BAČIĆ, predstavnik ministarstva nadležnog za obranu

– MILIVOJ EGLENDŽIJA, predstavnik ministarstva nadležnog za pomorstvo

– MIRNA KOVAČ BAŠIĆ, predstavnica ministarstva nadležnog za unutarnje poslove

– JENKO FRANCESCHI, predstavnik ministarstva nadležnog za morsko ribarstvo

– MAJDA JURIĆ, predstavnica ministarstva nadležnog za zaštitu okoliša

– INES MARKOVIĆ, predstavnica ministarstva nadležnog za gospodarstvo

– MIROSLAV BUDIMIR, predstavnik ministarstva nadležnog za financije

– LEON RAŠIĆ, predstavnik ministarstva nadležnog za vanjske poslove

– mr. sc. ZORAN WIEWEGH, predstavnik ministarstva nadležnog za kulturu

– DARIO KRNIĆ, predstavnik ministarstva nadležnog za pravosuđe

– ŽELJKO ŠERAVIĆ, predstavnik Državne uprave za zaštitu i spašavanje.

Klasa: 080-02/17-01/165

Urbroj: 5030115/1-17-02

Zagreb, 13. travnja 2017.

Predsjednik
 Andrej Plenković, v. r.
### NN 39/2017 (21.4.2017.), Rješenje o razrješenju članova Stožera zaštite i spašavanja Republike Hrvatske

VLADA REPUBLIKE HRVATSKE

845

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16), Vlada Republike Hrvatske je na sjednici održanoj 13. travnja 2017. godine donijela

RJEŠENJE

O RAZRJEŠENJU ČLANOVA STOŽERA ZAŠTITE I SPAŠAVANJA REPUBLIKE HRVATSKE

Razrješuju se dužnosti članovi Stožera zaštite i spašavanja Republike Hrvatske:

– SLAVKO TUCAKOVIĆ

– DAVOR SPEVEC

– KRISTINA MAMIĆ PETROVIĆ

– DAVORIN KAJFEŠ

– LUKŠA ČIČOVAČKI

– KRISTIJAN BELJAN

– NATALI LULIĆ GROZDANOSKI

– MATE BAČIĆ

– mr. sc. DRAŽEN VITEZ

– KRUNOSLAV BOROVEC

– BERNARD TOPIĆ

– VENKO ĆURLIN

– DRAŽEN KUREČIĆ

– MILENKO PEZER

– ROBERT PENDE

– prof. dr. sc. GORAN HEFFER

– JASNA PALADIN-POPOVIĆ

– DAVORIN ORŠANIĆ

– IVAN MEDVED

– PETAR SKANSI

– IVAN ĐUZEL

– IVAN BEŠ

– GORAN ŠEVO

– IGOR VILUS

– mr. sc. IVAN ČAČIĆ

– dr. sc. VLASTA TUTIŠ

– mr. sc. SAŠA MEDAKOVIĆ

– mr. sc. IVO ALLEGRETTI

– MARINKO METLIČIĆ

– SILVANA RADOVANOVIĆ

– mr. sc. ZORAN ĐUROKOVIĆ

– ŽELJKO POPOVIĆ

– prof. dr. sc. ANTE MARKOTIĆ

– VINKO PRIZMIĆ

– ZDRAVKO LOVRIĆ

– MIHAELA MATOKANOVIĆ DŽIMBEG.

Klasa: 080-02/17-02/107

Urbroj: 5030115/1-17-02

Zagreb, 13. travnja 2017.

Predsjednik
 mr. sc. Andrej Plenković, v. r.
### NN 39/2017 (21.4.2017.), Rješenje o osnivanju Stožera civilne zaštite Republike Hrvatske te o imenovanju načelnika, zamjenika načelnika i članova Stožera

VLADA REPUBLIKE HRVATSKE

846

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 22. stavaka 1. i 2. Zakona o sustavu civilne zaštite (»Narodne novine«, broj 82/15), Vlada Republike Hrvatske je na sjednici održanoj 13. travnja 2017. godine donijela

RJEŠENJE

O OSNIVANJU STOŽERA CIVILNE ZAŠTITE REPUBLIKE HRVATSKE TE O IMENOVANJU NAČELNIKA, ZAMJENIKA NAČELNIKA I ČLANOVA STOŽERA

1. Imenuje se dr. sc. DRAGAN LOZANČIĆ, ravnatelj Državne uprave za zaštitu i spašavanje, načelnikom Stožera civilne zaštite Republike Hrvatske, po položaju.

2. Imenuje se PETAR VITAS zamjenikom načelnika Stožera civilne zaštite Republike Hrvatske.

3. Za članove Stožera civilne zaštite Republike Hrvatske imenuju se:

– SLAVKO TUCAKOVIĆ, predstavnik Državne uprave za zaštitu i spašavanje

– DAVOR SPEVEC, predstavnik Državne uprave za zaštitu i spašavanje

– KRISTINA MAMIĆ PETROVIĆ, predstavnica Državne uprave za zaštitu i spašavanje

– mr. sc. DRAŽEN VITEZ, predstavnik Ministarstva unutarnjih poslova

– dr. sc. TOMO RADIČEVIĆ, predstavnik Ministarstva obrane

– mr. sc. IVANA JAKIR-BAJO, predstavnica Ministarstva financija

– prim. mr. sc. MAJA GRBA-BUJEVIĆ, dr. med., predstavnica Ministarstva zdravstva

– prof. dr. sc. KRUNOSLAV KARALIĆ, predstavnik Ministarstva poljoprivrede

– DARIO MATANOVIĆ, predstavnik Ministarstva zaštite okoliša i energetike

– ZDRAVKO VUKIĆ, predstavnik Ministarstva graditeljstva i prostornoga uređenja

– RENATO TANDARA, predstavnik Ministarstva gospodarstva, poduzetništva i obrta

– LUKŠA ČIČOVAČKI, predstavnik Ministarstva mora, prometa i infrastrukture

– SANDRO MUSTAFAGIĆ, predstavnik Ministarstva za demografiju, obitelj, mlade i socijalnu politiku

– JOSEPH GENE PETRIĆ, predstavnik Ministarstva vanjskih i europskih poslova

– mr. sc. SAŠA MEDAKOVIĆ, predstavnik Državnog zavoda za radiološku i nuklearnu sigurnost

– dr. sc. NATAŠA STRELEC MAHOVIĆ, predstavnica Državnog hidrometeorološkog zavoda

– mr. sc. IVO ALLEGRETTI, predstavnik Seizmološke službe Republike Hrvatske

– mr. sc. ZORAN ĐUROKOVIĆ, predstavnik Hrvatskih voda

– ŽELJKO POPOVIĆ, predstavnik Hrvatske vatrogasne zajednice

– ROBERT MARKT, predstavnik Hrvatskog Crvenog križa

– VINKO PRIZMIĆ, predstavnik Hrvatske gorske službe spašavanja.

Klasa: 080-02/17-01/166

Urbroj: 5030115/1-17-03

Zagreb, 13. travnja 2017.

Predsjednik
 mr. sc. Andrej Plenković, v. r.
### NN 39/2017 (21.4.2017.), Odluka o prirezu poreza na dohodak Grada Križevaca

GRAD KRIŽEVCI

870

Na temelju članka 42. stavka 1., točke 1. i stavka 3. Zakona o lokalnim porezima (»Narodne novine« broj 115/16) i članka 18. Statuta Grada Križevaca (»Službeni vjesnik Grada Križevaca« broj 4/09, 1/13 i 1/16), Gradsko vijeće Grada Križevaca na 27. sjednici održanoj 12. travnja 2017. donijelo je

ODLUKU

O PRIREZU POREZA NA DOHODAK GRADA KRIŽEVACA

Članak 1.

Ovom Odlukom utvrđuju se obveznici, stopa, te način obračuna i plaćanja prireza porezu na dohodak koji je vlastiti izvor prihoda proračuna Grada Križevaca.

Članak 2.

Obveznici prireza porezu na dohodak su svi obveznici poreza na dohodak s prebivalištem ili uobičajenim boravištem na području Grada Križevaca.

Članak 3.

Prirez porezu na dohodak plaća se po stopi 10%. Osnovicu za prirez porezu na dohodak čini ukupan iznos obračunatog poreza na dohodak.

Članak 4.

Poslove utvrđivanja, evidentiranja, nadzora, naplate i ovrhe radi naplate prireza porezu na dohodak obavlja Upravni odjel za gospodarstvo i financije Grada Križevaca.

Članak 5.

Danom stupanja na snagu ove Odluke prestaje važiti Odluka o prirezu poreza na dohodak (»Narodne novine« broj 150/05).

Članak 6.

Ova Odluka objavit će se u »Narodnim novinama«, a stupa na snagu 1. svibnja 2017. godine.

Klasa: 410-01/17-01/01

Urbroj: 2137/02-01/2-17-1

Križevci, 12. travnja 2017.

GRADSKO VIJEĆE GRADA KRIŽEVACA

Predsjednik
 Dragutin Guzalić, struč. spec. aedif., v. r.
### NN 39/2017 (21.4.2017.), Odluka o pomilovanjima po molbama osuđenih osoba, klasa: 703-04/17-01/02, urbroj: 71-06-04/4-17-02 od 6. travnja 2017.

PREDSJEDNICA REPUBLIKE HRVATSKE

826

Na temelju odredbe članka 98. stavka 1. podstavka 4. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), odredbe članka 1. stavka 2. Zakona o pomilovanju (»Narodne novine«, broj 175/03) i Rješenja Ustavnog suda Republike Hrvatske broj: U-I-957/2007, 2290/2009 (»Narodne novine«, broj 37/11), donosim

ODLUKU

O POMILOVANJIMA PO MOLBAMA OSUĐENIH OSOBA

I.

Daje se prijevremena rehabilitacija

STIPICA KEVIĆ, sin Ivana, rođen 5. 3. 1974. godine u Šibeniku

– za izrečenu kaznu zatvora u trajanju od 4 mjeseca, uvjetno na 1 godinu, zbog kaznenog djela izazivanja prometne nesreće u cestovnom prometu iz čl. 227. st. 1. i 2. KZ/11 – daje se prijevremena rehabilitacija.

TOBIAS TENŽERA, sin Dugana, rođen 24. 8. 1992. godine u Osijeku

– za izrečenu kaznu zatvora u trajanju od 1 godine, koja je zamijenjena radom za opće dobro na slobodi na način da se jedan dan zatvora zamjenjuje sa dva sata rada, zbog produljenog kaznenog djela teške krađe iz čl. 229. st. 1. toč. 1. u svezi s čl. 228. st. 1. KZ/11 –
 daje se prijevremena rehabilitacija.

II.

Ova Odluka stupa na snagu danom donošenja.

Klasa: 703-04/17-01/02

Urbroj: 71-06-04/4-17-02

Zagreb, 6. travnja 2017.

Predsjednica
 Republike Hrvatske
 Kolinda Grabar-Kitarović, v. r.
### NN 39/2017 (21.4.2017.), Pravilnik o ukidanju Pravilnika o mjeriteljskim zahtjevima za mjerila mase – vage za građevinarstvo

Državni zavod za mjeriteljstvo

852

Na temelju članka 20. stavka 4. Zakona o mjeriteljstvu »Narodne novine« broj 74/14), ravnateljica Državnog zavoda za mjeriteljstvo donosi

PRAVILNIK

O UKIDANJU PRAVILNIKA O MJERITELJSKIM ZAHTJEVIMA ZA MJERILA MASE – VAGE ZA GRAĐEVINARSTVO

Članak 1.

Pravilnik o mjeriteljskim zahtjevima za mjerila mase – vage za građevinarstvo »Narodne novine« broj 59/10) prestaje važiti danom stupanja na snagu ovog Pravilnika.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/17-02/04

Urbroj: 558-01/1-17-1

Zagreb, 13. travnja 2017.

Ravnateljica
 Brankica Novosel, v. r.
### NN 39/2017 (21.4.2017.), Odluka o davanju suglasnosti na odluke Skupštine Istarske županije o dopunama Odluke o osnivanju Lučke uprave Pula

VLADA REPUBLIKE HRVATSKE

830

Na temelju članka 74. stavka 1. Zakona o pomorskom dobru i morskim lukama (»Narodne novine«, br. 158/03, 100/04, 141/06, 38/09, 123/11 i 56/16) i članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14 i 93/16), Vlada Republike Hrvatske je na sjednici održanoj 20. travnja 2017. godine donijela

ODLUKU

O DAVANJU SUGLASNOSTI NA ODLUKE SKUPŠTINE ISTARSKE ŽUPANIJE O DOPUNAMA ODLUKE O OSNIVANJU LUČKE UPRAVE PULA

I.

Daje se suglasnost na:

1. Odluku o dopuni Odluke o osnivanju Lučke uprave Pula, klase: 342-01/16-01/16, urbroja: 2163/1-01/4-16-3, koju je donijela Skupština Istarske županije na sjednici održanoj 13. lipnja 2016. godine, a koja se odnosi na proširenje obuhvata lučkog područja luke Pula na lučko područje Vallelunge (Vela Draga, rt Guc)

2. Odluku o dopuni Odluke o osnivanju Lučke uprave Pula, klase: 342-01/16-01/16, urbroja: 2163/1-01/4-16-6, koju je donijela Skupština Istarske županije na sjednici održanoj 3. listopada 2016. godine, a koja se odnosi na utvrđivanje lučkog područja luke Ribarska koliba – Verudella.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/17-04/119

Urbroj: 50301-25/18-17-2

Zagreb, 20. travnja 2017.

Predsjednik
 mr. sc. Andrej Plenković, v. r.
### NN 39/2017 (21.4.2017.), Odluka o osnivanju Državnog komasacijskog povjerenstva za Grad Osijek, imenovanju članova i njihovih zamjenika, te naknadi za rad u tom Povjerenstvu

VLADA REPUBLIKE HRVATSKE

829

Na temelju članka 189. stavka 3. Zakona o prostornom uređenju (»Narodne novine«, broj 153/13), Vlada Republike Hrvatske je na sjednici održanoj 20. travnja 2017. godine donijela

ODLUKU

O OSNIVANJU DRŽAVNOG KOMASACIJSKOG POVJERENSTVA ZA GRAD OSIJEK, IMENOVANJU ČLANOVA I NJIHOVIH ZAMJENIKA, TE NAKNADI ZA RAD U TOM POVJERENSTVU

I.

Ovom Odlukom osniva se Državno komasacijsko povjerenstvo za Grad Osijek (u daljnjem tekstu: Povjerenstvo), radi odlučivanja o žalbama protiv rješenja o komasaciji i drugih akata u vezi s postupcima komasacije koji se provode u Gradu Osijeku na temelju Zakona o prostornom uređenju i gradnji (»Narodne novine«, br. 76/07, 38/09, 55/11, 90/11, 50/12, 55/12 i 80/13), te se određuje visina naknade za rad u Povjerenstvu.

II.

U Povjerenstvo se imenuju:

1. Tanja Dodik, Ministarstvo graditeljstva i prostornoga uređenja, predsjednica

2. Marta Mustur, Ministarstvo graditeljstva i prostornoga uređenja, zamjenica predsjednice

3. Ines Merćep, Ministarstvo graditeljstva i prostornoga uređenja, članica

4. Olga Antoš Žganec, Ministarstvo graditeljstva i prostornoga uređenja, zamjenica članice

5. Gordana Jalšovečki, Vrhovni sud Republike Hrvatske, članica

6. Željko Pajalić, Vrhovni sud Republike Hrvatske, zamjenik članice

7. Davorin Marinović, Državna geodetska uprava, član

8. Antonio Šustić, Državna geodetska uprava, zamjenik člana

9. Sanja Stipanić, Gradsko vijeće Grada Osijeka, članica

10. Mirjana Nedović, Gradsko vijeće Grada Osijeka, zamjenica članice.

III.

Predsjednici i članovima Povjerenstva, odnosno njihovim zamjenicima koji su nazočni na sjednici Povjerenstva na kojoj se raspravlja i/ili odlučuje o žalbi pripada naknada u neto iznosu od 800,00 kuna po osobi, a koja se naknada uvećava za neto iznos od 200,00 kuna po osobi za svaku iduću žalbu o kojoj se na sjednici raspravlja i/ili odlučuje.

Članovi Povjerenstva, odnosno njihovi zamjenici, čije je boravište, odnosno prebivalište izvan Grada Zagreba ostvaruju pravo na naknadu troškova nastalih u vezi s radom u Povjerenstvu prema propisima koji se u tom pogledu odnosne na državne službenike.

Sredstva za rad Povjerenstva osiguravaju se u državnom proračunu Republike Hrvatske, u razdjelu Ministarstva graditeljstva i prostornoga uređenja.

IV.

Povjerenstvo radi do opoziva.

V.

Zadužuje se Ministarstvo graditeljstva i prostornoga uređenja da o donošenju ove Odluke izvijesti članove Povjerenstva iz točke II. ove Odluke.

VI.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/17-04/117

Urbroj: 50301-25/14-17-2

Zagreb, 20. travnja 2017.

Predsjednik
 mr. sc. Andrej Plenković, v. r.